wickkiey/tamil-wikipedia-chunked huggingface dataset:
# வார்ப்புரு:பதிப்புரிமை மீறல் படிமம்

<div>  
**வணக்கம்**, ****!  
தமிழ் விக்கிப்பீடியாவில் படிமங்களைப் பதிவேற்ற முனைவதற்கு நன்றி. எனினும், நீங்கள் பதிவேற்றிய படிமத்தில் பதிப்புரிமை / படிம பதிப்புரிமை சிக்கல் உள்ளதால் நீக்கியுள்ளோம். இணையத் தளங்கள், வலைப்பதிவு, நூல்கள் போன்றவற்றிலிருந்து படியெடுத்து இங்கு பதிவேற்ற இயலாது. நீங்கள் பதிவேற்றும் படிமங்கள் வேறு எங்கும் இருந்து படியெடுக்கப்பட்டதாகவோ காப்புரிமைச் சிக்கல் இல்லாததாகவோ பார்த்துக் கொள்ளுங்கள். காப்புரிமைச் சிக்கல் உள்ளவற்றை தொடர்ந்து இங்கு தொகுத்தால், நீங்கள் தொகுக்க முடியாதவாறு தடை செய்யப்படலாம்.
---
ஏதேனும் கேள்வி இருந்தால், உதவி தேவையெனில் ஒத்தாசைப் பக்கத்தில் கேளுங்கள். நீங்கள் கட்டுரை எழுத, பயிற்சி பெற விரும்பினால், அருள்கூர்ந்து மணல்தொட்டியைப் பயன்படுத்துங்கள். நன்றி.
</div>  
<noinclude>  
</noinclude>
# ரயன் குவான்டென்

**ரயன் குவான்டென்** (பிறப்பு: 1976 நவம்பர் 28) ஒரு ஆஸ்திரேலியன் நாட்டு நடிகர். இவர் 1997-2002 வரை **ஹோம் அண்ட் அவே** என்ற தொலைக்காட்சித் தொடரில் நடித்தார். அதைத் தொடர்ந்து **ஜி.பி., ஏய் டாட்..!, சம்மர்லேண்ட்,** உள்ளிட்ட பல தொடர்களிலும், **ரெட் ஹில், மிஸ்டரி ரோட்,** உள்ளிட்ட திரைப்படங்களிலும் நடித்ததன் மூலம் பரிசியமான நடிகர் ஆனார்.
# ரயன் குவான்டென்

## ஆரம்பகால வாழ்க்கை

கவண்டேன் சிட்னி, ஆஸ்திரேலியாவில் பிறந்தார். இவருக்கு இரண்டு சகோதர்கள் உண்டு.
# வார்ப்புரு:Infobox muscle

| caption2 = }
| image3 = }}
| caption3 = }  
| label1 = Latin
| data1 = | *}}* }}  
| label2 = Gray's
| data2 =  
| rowclass5 =
| label5 = Origin
| data5 = }}  
| rowclass6 =
| label6 = Insertion
| data6 = }}  
| rowclass10 =
| label10 = Artery
| data10 = }}}}  
| rowclass11 =
| label11 = Nerve
| data11 = }}  
| rowclass12 =
| label12 = Nerve root
| data12 = }  
| label13 = Actions
| data13 = }}  
| label14 = Physical Exam
| data14 = }  
| rowclass15 =
| label15 = Antagonist
| data15 = }  
| label20 = MeSH
| data20 =  
| label21 = Dorlands
/Elsevier
| data21 =  
| label25 = TA
| data25 =  
| label26 = FMA
| data26 =  
| belowstyle = font-style:italic; font-weight:bold
| below = தசைக் குறித்த துறைச்சொற்கள்
}}<noinclude>  
</noinclude>
# பேத் மா ரா ஹாஹத் போட்

**பேத் மா ரா ஹாஹத் போட்** (பாரசீகம்: باد ما را خواهد برد, Bād mā rā khāhad bord) ஆங்கிலம்: The Wind Will Carry Us) என்பது ஈரானியத் திரைப்படம் ஆகும். இத்திரைப்படம் 1999 ஆம் ஆண்டு ஈரானிய இயக்குநர் *அப்பாஸ் க்யாரஸ்டமி*யால் தயாரிக்கப்பட்டது. இத்திரைப்படத்தை எழுதி இயக்கியவரும் *அப்பாஸ் க்யாரஸ்டமி* ஆவார். இத்திரைப்படத்தின் தலைப்பான *காற்று நம்மை தூக்கிச் செல்லும்* என்பது ஈரானின் சமகாலப் பெண் கவிஞர் *பெரோக் பெர்ரோகாஷாத்*தின் (Forough Farrokhzad) கவிதை வரியாகும். இத்திரைப்படம் *வெனிஸ் சர்வதேசத் திரைப்பட விழா*விற்கு தங்கச் சிங்கம் விருதிற்காகப் பரிந்துரைக்கப்பட்டது. இத்திரைப்படம் நடுவர்களின் சிறப்புப் பரிசான *வெள்ளிச் சிங்கம்* விருதினை வென்றது. மேலும் இத்திரைப்படம் பல்வேறு பரிந்துரைகளையும் விருதுகளையும் பெற்றது.
# பேத் மா ரா ஹாஹத் போட்

## கதை

ஈரானின் குர்திஷ் கிராமம் ஒன்றில் மரணத் தறுவாயில் வசிக்கும் முதிய பெண்மணி ஒருவரின் துக்கச் சடங்குகளை ஆவணப்படுத்த பத்திரிகையாளர்கள் குழு ஒன்று பொறியாளர்கள் என்ற போர்வையில் வருகின்றனர். நகரப் பத்திரிகையாளர்கள் மற்றும் கிராம மக்களின் வாழ்வியலைக் காட்சிப்படுத்துகிறது இத்திரைப்படம். நகரத்துப் பத்திரிகை அலுவலகத்திலிருந்து தினமும் கிராமத்துப் பத்திரிகையாளர் குழுவுக்கு தொலை பேசி மூலம் முதிய பெண் மரணமடைந்துவிட்டாரா எனக் கேட்டுச் செய்தி வருகிறது. பத்திரிகையாளர் குழுவின் தலைவர் கிராமத்து மக்களின் இயல்பான வாழ்வால் மனம் நெகிழ்கிறார். வயதான பெண்மணி உடல் நலம் தேறி நலமடைகிறார். கிராமப் பெண்மணியின் மரணத்தை எதிர் நோக்கும் நகரத்து மனிதர்களின் மனதை இத்திரைப்படம் பேசுகிறது.
# பேத் மா ரா ஹாஹத் போட்

## பாராட்டுகள்

- இன்றைய தினத்தில் *அப்பாஸ் க்யாரஸ்டமி*யால் எடுக்கப்பட்ட மிகச் சிறந்த திரைப்படம் இது என அமெரிக்கச் சினிமா விமர்சகர் *ஜேனத்தன் ரோஸன்பாவ்ம்* கூறினார்.
- இந்த ஆண்டு பார்க்க வேண்டிய மிகச் சிறந்த திரைப்படம் இது என ஆஸ்திரேலிய அரசியலாளர் *மைக்கேல் அட்கின்ஸன்* கூறினார்.
- இத்திரைப்படத்தில் எதுவுமில்லை ஆனால் எல்லாம் இருக்கிறது (nothing and everything) என அமெரிக்கச் சினிமா விமர்சகர் ஜே. ஹோபர்மன் கூறினார்.
- *ஸ்காட் பவுண்டஸ் வெரைட்டி* (Scott Foundas variety) மிகச் சிறந்த பத்து திரைப்படங்களுள் ஒன்றாக இதைக் குறிப்பிட்டது.
# பார்வைத் திறன்

**பார்வைத் திறன்** (Visual acuity ) என்பது ஒரு படத்தின் ஒரு சிறிய பகுதியிலிருந்து நிறைந்த செய்தியினைப் பெறும் திறனைக் குறிக்கும். பலமுறைகளில் இதனைத் தெரிந்து கொள்ள முடியும் என்றாலும், இசுநெல்லன் கண் அட்டவணை (Snellen eye chart) பெரிதும் பயன்படுகிறது. கண்மருத்துவத்தில் பார்வைத் திறனை பரிசோதிக்க இப்படிப்பட்ட அட்டவணைகளை பயன்படுத்துகின்றனர். இதில் அதிக ஒப்புமையுடைய எழுத்துக்களும் எண்களும் பயன்படுத்தப்படுகிறன. பார்வைத் திறன் சோதனை முடிவுகள் ஒரு விகிதாச்சாரத்தில் கொடுக்கப்படுகின்றன. ஒரு தனி மனிதன் அதிகபட்சமாக 25 அடித் தொலைவில் தெளிவாகப் பார்க்க முடிகிறது. பெரும்பாலானவர்கள் அதேபொருளை 40 அடித் தொலைவில் காணமுடிகிறதெனில், அவரது பார்வைத் திறன் 25\40 என்று கொடுக்கப்படுகிறது. இதன் பொருள் பெரும்பாலானவர்கள் 40 அடித் தொலைவில் தெளிவாகக் பார்க்கும் பொருள் இந்த மனிதரால் 25 அடித் தொலைவில் காணமுடிகிறது என்பதாகும்.  
- Medical Imaging Physics-Willium R Hendee&E.R.Ritenour
# திரைப்புலச் சூழல்

**திரைப்புலச் சூழல்** (ஆங்கிலம்:desktop environment (DE)) என்பது கணினியியலில் கணியத்திரையின் உருவகத்தை செயற்படுத்தும் முறையைக் குறிப்பதாகும். இம்முறைமையானது, குறிப்பிட்ட வகை நிரல் பொதியால், கணினியின் இயக்குதளத்தின் மேலே, ஒரு நிரல் கட்டகமாக அமைக்கப்படுகிறது. இவ்வாறு அமைந்த நிரல்பொதியானது, பொதுவான வரைகலை பயனர் இடைமுகத்தை(GUI) பகிர்ந்து கொண்டு செயற்படுகிறது. இத்தகைய திரைப்புலச் சூழல், நகர்வுக் கணிமையின் வளர்ச்சிக்கு முன், தனியாள் கணினிகளுக்கு இடையே அதிகம் காணப்பட்டது.  
திரைப்புலச் சூழல் என்ற பதமானது, பயனர் ஒருவர் பின்பற்ற விரும்பும் தெரிவு நடையைக் குறிக்கிறது. ஒரு பயனர், திரைப்புல உருவகத்தை, தான் தேர்ந்தெடுத்த திரைப்புலச் சூழலுக்குரிய பயனர் இடைமுகத்தின் வழியே செயற்படுத்துகிறார். இத்தகைய பயன்பாட்டினை, பொது திரைப்புலச் சூழல் என்ற திரைப்புலச் சூழலும், கே டீ ஈ என்ற திரைப்புலச் சூழலும் பலரிடம் கொண்டு சென்று, பழக்கப்படுத்தின. ஒரு திரைப்புலச் சூழலானது தன்னகத்தே, தனித்துவமான கணித்திரைப் படம், சாளரம், கருவிப்பட்டை, அடைவு, கோப்புறை, மென்பொருள் தந்துகை (Software widget), விம்பு (WIMP) போன்றவைகளைக் கொண்டு திகழ்கிறது.  
உலகின் முதல் திரைப்புலச் சூழலை, தனது 'செராக்சு அல்டோ '(Xerox Alto)எந்திரத்திற்காக, முதன்முதலில் *செராக்சு* நிறுவனம், 1970களில் உருவாக்கியது.
# திரைப்புலச் சூழல்

## பயன்பாடு

இயக்குதளமானது கணினியின் மின்னணுப்பொருட்களைக் கட்டுபடுத்துகிறது. திரைப்புலச் சூழலானது, இயக்குதளத்தின் மேலே அமைந்து, செயலிகளை(நிரல் பொதி)ச் செயற்படுத்துகிறது. இயக்குதளத்திற்கும், செயலிகளுக்கும் இடையே அமைந்த திரைப்புலச் சூழலானது, பயனர் ஒருவரி்ன் விருப்பத்திற்கு இணங்க, தனித்துவமான பயனர் இடைமுகத்துடன், பயனரின் கட்டளையை நிறைவேற்றுகிறது. முதலில் தோற்றத்தை முன்மொழிந்தாலும், உண்மையில் கட்டளையை நிறைவேற்றும் வேகம், கணினியின் வன்பொருட்களைத் திறம்பட செயற்பட வைத்தல், மின்னாற்றல் போன்ற முக்கியக்கூறுகளை மேலாண்மை செய்கிறது. இது பல்வேறு மின்னணுக் கருவிகளுக்கிடையே வேறுபட்டு இருக்கின்றன. எக்செப்சியி என்ற திரைப்புலச் சூழல் கணினிகளின் திரைப்புலச் சூழல்களிடையே திறம்படச் செயற்படுவதாக நீருபிக்கப் பட்டுள்ளது. அதுபோல, நகர்வுப்பேசிகளுக்கிடையே, எல்லெக்சிடியி என்ற திரைப்புலச் சூழல் திறம்பட இயங்குவதாகக் கண்டறியப்பட்டுள்ளது.
# டேப் (வாத்தியம்)

**டேப்** என்பது தப்பு வாத்தியத்தைப்போன்ற ஒரு இசைக்கருவியாகும். கட்சியின் கொள்கைகளைக்கூறவும், தமிழிசையை மக்களிடம் கொண்டு செல்லவும் உதவிய ஒரு வாத்திய கருவி ஆகும்.
# டேப் (வாத்தியம்)

## தோற்றம்

**டேப்** வாத்தியம் இசுலாமிய பக்கீர்கள் பயன்படுத்திவந்த ஒரு தாளக்கருவி. இக்கருவியை தஞ்சைப்பகுதியைச்சேர்ந்த லாவணிக் கலைஞர்களும் பயன்படுத்துவார்கள்.
# ஆடம் சென்

**எட்வர்ட் ஆடம் சென்** (பிறப்பு: ஏப்ரல் 10, 1984 இல் பாரிஸ், பிரான்ஸ்) ஒரு ஐக்கிய அமெரிக்க நடிகர் மற்றும் விளம்பர நடிகர். இவர் உயர்நிலைப் பள்ளியில் படிக்கும் போது வடிவழகு தொழிலுக்கு வந்தார். அதைத் தொடர்ந்து **த சிட்டி, லா & ஓர்டர்: ஸ்பெஷல் விக்டிம்ஸ் ஊனிட், ஹிட் த ப்ளோர்** போன்ற சில தொலைக்காட்சித் தொடர்களிலும், **வீடியோ கேர்ள், மேஜிக் சிட்டி மெமரீஸ்** போன்ற சில திரைப்படங்களிலும் நடித்தார்.
# ஆடம் சென்

## சின்னத்திரை

| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2008 | த சிட்டி | அவராகவே, முக்கியக் கதாபாத்திரம் |  |
| 2011 | லா & ஓர்டர்: ஸ்பெஷல் விக்டிம்ஸ் ஊனிட் | ஹாங்க் ராபர்ட்ஸ் |  |
| 2014 | ஹிட் த ப்ளோர் | ஜீரோ | சீசன் 2, முக்கியக் கதாபாத்திரம் |
# ஆடம் சென்

## திரைப்படங்கள்

| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2011 | மேஜிக் சிட்டி மெமரீஸ் | சார்லஸ் |  |
| 2011 | வீடியோ கேர்ள் | ஷார்க் |  |
| 2013 | டாக்டர் | மார்ட்டி |  |
# எம். ஐ. எம். அப்துல் மஜீத்

**எம். ஐ. எம். அப்துல் மஜீத்** (*M. I. M. Abdul Majid*, மே 31, 1919 - சூன் 9, 1970) இலங்கையின் தமிழ் முஸ்லிம் அரசியல் தலைவர்களில் ஒருவர். 1960 முதல் 1995 வரை இலங்கை நாடாளுமன்ற உறுப்பினராக இருந்தவர்.
# எம். ஐ. எம். அப்துல் மஜீத்

## வாழ்க்கைக் குறிப்பு

இலங்கையின் கிழக்கு மாகாணத்தில் அக்கரைப்பற்று கிராமத்தில் பிறந்தவர் அப்துல் மஜீத். இவர் மட்டக்களப்பு அரசினர் கல்லூரி, யாழ்ப்பாணம் இந்துக் கல்லூரி ஆகியவற்றில் கல்வி கற்றார். முன்னாள் கல்வி அதிகாரி எம். ஐ. எம். சரீப், ஓய்வுநிலை அதிபர் எம். ஐ. எம். நயீம் ஆகியோர் இவரது உடன்பிறந்தவர்கள் ஆவர். சம்மாந்துறைப் பிரதேச சபைத் தலைவரும் முன்னாள் நாடாளுமன்ற உறுப்பினருமான ஏ. எம். எம். நெளஷாட் இவரது மகன் ஆவார்.  
இலங்கைத் தமிழரசுக் கட்சியின் ஆரம்ப கால உறுப்பினராக இருந்த இவர் தமிழ் மொழிப்பற்று மிகுந்தவர். 1960 மார்ச், 1960 சூலை நாடாளுமன்றத் தேர்தல்களில் அப்போதைய நிந்தவூர் தேர்தல் தொகுதியில் முதன் முறையாக சுயேட்சையாகப் போட்டியிட்டார். அன்றைய நாடாளுமன்ற உறுப்பினர் எம். எம். முஸ்தபாவை இவர் வெற்றி பெற்று அக்கரைப்பற்றின் முதலாவது நாடாளுமன்ற உறுப்பினரானார். எனினும், 1965, 1970 தேர்தல்களில் எம். எம். முஸ்தபாவிடம் தோற்றார். இவரது காலத்திலேயே கிழக்கிலங்கையின் முதலாவது முஸ்லிம் பெண்கள் பாடசாலையான ஆயிஷா பாலிகா மகா வித்தியாலயம் அக்கரைப்பற்றில் நிறுவப்பட்டது.
# எரிக் டான்

**எரிக் டான்** (*Eric Dan*, பிறப்பு: நவம்பர் 9, 1972) ஒரு அமெரிக்க நடிகர். இவர் 1991ஆம் ஆண்டு சாவெட் பய் த பேல் என்ற தொலைக்காட்சி தொடரின் மூலம் நடிப்புத் துறைக்கு அறிமுகமானார். அதை தொடர்ந்து ரோசியேன், லாஸ் வேகாஸ், பிரைவேட் பிராக்டிஸ், த லாஸ்ட் சிப் உள்ளிட்ட பல தொலைக்காட்சித் தொடர்களிலும் மற்றும் சோல் கூட், பீஸ்ட், வெட்டிங் வார்ஸ், மார்லே & மி உள்ளிட்ட திரைப்படங்களிலும் நடித்ததன் மூலம் பிரபலமானார்.
# வைர நாற்கர தொடர்வண்டிப் போக்குவரத்துத் திட்டம்

**வைர நாற்கர தொடர்வண்டிப் போக்குவரத்துத் திட்டம்** அல்லது **வைர நாற்கர ரயில் திட்டம்** (*Diamond Quadrilateral project*) என்பது தில்லி, கொல்கத்தா, சென்னை, மற்றும் மும்பை ஆகிய இந்தியாவின் நான்கு முக்கிய நகரங்களை இணைக்கும் விரைவு தொடர்வண்டிப் போக்குவரத்து திட்டம் ஆகும். இத்திட்டத்தின்படி தில்லி - ஆக்ரா இடையே மணிக்கு 160-200 கி.மீ. வேகத்தில் செல்லும் தொடர்வண்டிப் போக்குவரத்து 2014 ஆம் ஆண்டு இறுதிக்குள் தொடங்கத் திட்டமிட்டுள்ளது. நான்கு பெருநகரங்களுக்கு இடையிலான பயண நேரத்தைக் குறைப்பதற்காக இந்தத் திட்டம் அமல்படுத்தப்பட உள்ளது.
# குஷால் டாண்டன்

**குஷால் டாண்டன்** (பிறப்பு: 1985 மார்ச் 28) ஒரு இந்திய நாட்டு தொலைக்காட்சி நடிகர் மற்றும் விளம்பர நடிகர். 2011ஆம் ஆண்டு தெய்வம் தந்த என் தங்கை என்ற தொலைக்காட்சி தொடரின் மூலம் அறிமுகமானார். அதை தொடர்ந்து
**நாச் பாலியே 5** என்ற நடன நிகழ்ச்சியிலும் **பிக் பாஸ் 7, பியர் பேக்டர்: கத்ரோன் கே கிலாடி (சீசன் 5)** போன்ற நிகழ்ச்சிகளிலும் தோன்றினார்.
# குஷால் டாண்டன்

## ஆரம்பகால வாழ்க்கை

குஷால் 1985 மார்ச் 28ஆம் திகதி லக்னோ, இந்தியாவில் பிறந்தார். இவரின் தந்தை ஒரு தொழிலதிபர். இவருக்கு டினா பூஷன், பாவனா டாண்டன் கபூர் என்ற இரண்டு மூத்த சகோதரிகள் உள்ளன.
# குஷால் டாண்டன்

## சின்னத்திரை

- 2011-2013: தெய்வம் தந்த என் தங்கை
- 2012-2013: நாச் பாலியே 5
- 2013: பிக் பாஸ் 7
- 2014: பியர் பேக்டர்: கத்ரோன் கே கிலாடி (சீசன் 5)
# குஷால் டாண்டன்

## விருதுகள்

- இந்திய தொலைக்காட்சி விருது - புதிய முகம் (ஆண்)
# விக்கிப்பீடியா:உங்களுக்குத் தெரியுமா/சூன் 11, 2014

- **உழைப்பாளர் சிலை** (படம்) மே தின நினைவாகவும் உழைப்பாளர்களைப் போற்றும் விதத்திலும் சென்னை மெரீனா கடற்கரை எழுப்பப்பட்டுள்ளது.
- **பி உயிரணுக்கள்** மாறும் நோயெதிர்ப்புத் அமைப்பின் தாதுசார் நோயெதிர்ப்புத் திறன் பணிகளில் மையமாகப் பணியாற்றும் நிணநீர்க் குழிய வகைகளுள் ஒன்றாகும்.
- தூக்கு தண்டனை விதிக்கப்பட்ட பகத் சிங் தனது இறைமறுப்பு நிலைப்பாட்டை விளக்கி எழுதிய கட்டுரையின் பெயர் **நான் ஏன் நாத்திகன் ஆனேன்**.
- **நாட்காட்டிச் சட்டம், 1750** இன் மூலம் பிரித்தானியப் பேரரசு கிரெகொரியின் நாட்காட்டியை ஏற்றுக் கொண்டது.
- **நேரடி நடவடிக்கை நாள்** 1946 இல் கொல்கத்தாவில் நடைபெற்ற இந்து மற்றும் முஸ்லீம் கலவரப் படுகொலைகளைக் குறிப்பதாகும்.
# மதங்களின் பார்வையில் பெண்கள் (நூல்)

**மதங்களின் பார்வையில் பெண்கள்** எனும் நூல் பி. ஈ. ஜார்ஜ் டிமிட்ரோவ் என்பவரால் எழுதப்பட்ட நூலாகும். இந்நூலை தில்லை பதிப்பகம் வெளியிட்டுள்ளது.  
இந்நூலுக்கு உ. வாசுகி அணிந்துரை எழுதியுள்ளார். இவர் அனைத்திந்திய ஜனநாயக மாதர் சங்கத்தின் அகில இந்திய துணைத் தலைவராவார்.
# சார்பகா முழுஎண்கள்

எண் கோட்பாட்டில், இரு முழு எண்களுக்கிடையே 1 மட்டுமே பொது வகுஎண்ணாக இருந்தால் அவை **சார்பகா எண்கள்** (*relatively prime*, *mutually prime*, *coprime*) எனப்படும். அதாவது இரு சார்பகா எண்களின் மீபொவ 1.  
எடுத்துக்காட்டு:  
14 , 15 -க்கு, 1ஐத் தவிர வேறு பொது வகுஎண் இல்லை; இவை சார்பகா எண்கள்; ஆனால் 14, 21 -க்கு, 1ஐத் தவிர 7 ஒரு பொது வகுத்தியாக உள்ளதால் இரண்டும் சார்பகா எண்கள் அல்ல.  
*a*, *b* சார்பகா எண்கள் என்பதைக் குறிக்க, <math>\gcd(a, b) = 1\;</math>, <math>(a, b) = 1,\;</math> என்ற இரு குறியீடுகள் மட்டுமல்லாது, சிலசமயங்களில் <math>a\perp b</math> என்ற குறியீடும் பயன்படுத்தப்படுகிறது.  
சுருக்கப்பட்ட பின்னத்தின் பகுதியும் தொகுதியும் ஒன்றுக்கொன்று சார்பகா எண்களாக இருக்கும். எண்கள் 1ம், −1ம் ஒவ்வொரு முழுஎண்ணுடனும் சார்பகா எண்களாக இருக்கின்றன. மேலும், இவை மட்டுமே 0 உடன் சார்பகா எண்களாக அமையும் முழுஎண்களாகும்.  
இரு எண்கள் சார்பகா எண்களா என்பதை யூக்ளிடியப் படிமுறைத்தீர்வு மூலமும், நேர் முழுஎண் *n* உடன் சார்பகா எண்களாகவுள்ள (1 முதல் *n* வரை) முழுஎண்களின் எண்ணிக்கையை ஆய்லரின் ஃபை சார்பின் (*φ*(*n*) மூலமும் (Euler's totient function or Euler's phi function) காணலாம்..  
சார்பகாத்தன்மை எண்களுக்கிடையே மட்டுமல்லாது, கணங்களிலும் வரையறுக்கப்படுகிறது. ஒரு கணத்திலுள்ள உறுப்புகளுக்கிடையே 1ஐத் தவிர வேறு பொதுவகுத்திகள் இல்லாதிருந்தால் அக் கணம் ’சார்பகா கணம்’ (*coprime*) என்றும் அக் கணத்தின் உறுப்புகளாலான ஒவ்வொரு சோடி (*a*, *b*) க்கும் *a* , *b* சார்பகா எண்களாக அமைந்தால் ’சோடிவாரியான சார்பகா கணம்’ (*pairwise coprime*) என்றும் அழைக்கப்படும்.
# சார்பகா முழுஎண்கள்

## பண்புகள்

வேறெந்த சட்டகப் புள்ளிகளையும் சந்திக்காது.]]  
*a* மற்றும் *b* இரண்டும் சார்பகா எண்கள் என்பதற்குச் சமானமான கூற்றுகள்:
- *a* மற்றும் *b* ஐ எந்தவொரு பகா எண்ணும் வகுக்காது.
- *ax* + *by* = 1 என்றவாறமையும் *x*, *y* எனும் முழுஎண்களைக் காணலாம்.
- முழுஎண் *b* மாடுலோ *a* ஐப் பொறுத்து பெருக்கல் தலைகீழி உடையதாய் இருக்கும். அதாவது *by* ≡ 1 (mod *a*) என்றவாறு, *y* எனும் முழுஎண்ணைக் காணலாம்.  
மேலே தரப்பட்ட கூற்றுகளிலிருந்து பின்வரும் விளைவுகளைப் பெறலாம்:  
- *a* , *b* சார்பகா எண்கள், மற்றும் *br* &equiv; *bs* (மாடுலோ *a*) எனில், *r* &equiv; *s* (மாடுலோ *a*) ஆக இருக்கும்.
- *b*<sub>1</sub>, *b*<sub>2</sub> இரண்டும் *a* உடன் சார்பகா எண்கள் எனில், அவற்றின் பெருக்கம் *b*<sub>1</sub>*b*<sub>2</sub>ம் *a* உடன் சார்பகா எண்ணாக இருக்கும்.
- *a*, *b* சார்பகா எண்கள் எனில் அவற்றின் அடுக்குகள், *a*<sup>*k*</sup>, *b*<sup>*l*</sup> இரண்டும் சார்பகா எண்களாகும்.
- *a*, *b* சார்பகா எண்கள், மற்றும் *a* ஆனது *bc*ஐ வகுக்குமெனில், *a* ஆனது *c*ஐ வகுக்கும்.
- கார்ட்டீசியன் ஆள்கூற்று முறைமையில் ஆதிப்புள்ளி (0,0)க்கும் (*a*, *b*)ஐ ஆள்கூறுகளாகக் கொண்ட புள்ளிக்குமிடையே முழுஎண் ஆள்கூறுகள் கொண்ட புள்ளிகள் இல்லாமல் இருந்தால், இருந்தால் மட்டுமே *a*, *b* சார்பகா எண்களாக இருக்கும் (பார்க்க: படம் 1)
- சமவாய்ப்புமுறையில் தேர்ந்தெடுக்கப்பட்ட இரு முழுஎண்கள் சார்பகா எண்களாக இருப்பதற்கான நிகழ்தகவு 6/π<sup>2</sup>, அதாவது 61%.
- 2<sup>*a*</sup> &minus; 1 மற்றும் 2<sup>*b*</sup> &minus; 1 இரண்டும் சார்பகா எண்களாக இருந்தால், இருந்தால் மட்டுமே, இயல் எண்கள் *a*, *b* இரண்டும் சார்பகா எண்களாக இருக்கும்.
# சார்பகா முழுஎண்கள்

## கணங்களில் சார்பகாத்தன்மை

- *S* = {*a*<sub>1</sub>, *a*<sub>2</sub>, .... *a*<sub>*n*</sub>} என்ற முழுஎண்களாலான கணத்தின் உறுப்புகள் அனைத்தின் மீபொவ 1ஆக இருந்தால் அது **சார்பகாக் கணம்** (*coprime* அல்லது *setwise coprime*) என்றழைக்கப்படுகிறது.
- முடிவுறு அல்லது முடிவுறா முழு எண்கள் கணத்தின் உறுப்புகளில், ஒவ்வொரு சோடியும் சார்பகா எண்களாக இருந்தால், அக் கணம் **சோடிவாரியான சார்பகா கணம்** (*pairwise coprime*) என்றழைக்கப்படுகிறது.  
ஒரு சோடிவாரியான சார்பகா கணமானது, சார்பகா கணமாகவும் இருக்கும்; ஆனால் ஒரு சார்பகா கணமானது, சோடிவாரியான சார்பகா கணமாகாது.  
எடுத்துக்காட்டாக,
:*S* = {6, 10, 15} ஒரு சார்பகா கணம் (6, 10, 15 ஆகிய மூன்று எண்களுக்கும் பொதுவகுத்தி 1 மட்டுமே).
:இது சோடிவாரியான சார்பகா கணம் அல்ல:
::மீபொவ(6, 10) = 2
::மீபொவ(10, 15) = 5
::மீபொவ(6, 15) = 3.  
அனைத்துப் பகாஎண்களின் கணமும், அனைத்து ஃபெர்மா எண்களின் கணமும் சோடிவாரியான சார்பகா கணங்கள் ஆகும்.
# சார்பகா முழுஎண்கள்

## நிகழ்தகவு

*a*, *b* என்ற இரு எண்களுக்கு பொதுப் பகாஎண் வகுஎண் இல்லாமல் இருந்தால், இருந்தால் மட்டுமே அந்த இருஎண்களும் சார்பகா எண்களாக இருக்கும் என்ற கூற்றைப் பயன்படுத்தி, அவை சார்பகா எண்களாக இருப்பதற்கான நிகழ்தகவைக் காணலாம்.  
எந்தவொரு எண்ணும் <math>p</math> என்ற பகாஎண்ணால் வகுபடுவதற்கான நிகழ்தகவு <math>1/p</math> (எடுத்துக்காட்டாக, முழுஎண்களின் வரிசையில் ஒவ்வொரு ஏழாவது எண்ணும் ஏழால் வகுபடும்). எனவே எடுத்துக்கொள்ளப்படும் எந்த இரு எண்களும்  
:பகாஎண் *p* ஆல் வகுபடுவதற்கான நிகழ்தகவு:
:<math>1/p^2</math>;
:குறைந்தபட்சம் ஒன்றாவது *p* ஆல் வகுபடாமல் இருப்பதற்கான நிகழ்தகவு:
:<math>1-1/p^2</math>.  
எனவே இரு எண்கள் சார்பகா எண்களாக இருப்பதற்கான நிகழ்தகவு:  
: <math>\prod_{\text{prime } p} \(1-\frac{1}{p^2}\) = \( \prod_{\text{prime } p} \frac{1}{1-p^{-2}} \)^{-1} = \frac{1}{\zeta(2)} = \frac{6}{\pi^2} \approx 0.607927102 \approx 61\%.</math>  
<math>{\zeta}</math> என்பது ரீமன் இசீட்டா சார்பியம்  
ஒவ்வொரு நேர் முழுஎண் *N* க்கும் <math>\{1,2,\ldots,N\}</math> -லிருந்து சமவாய்ப்புமுறையில் தேர்ந்தெடுக்கப்பட்ட இரு எண்கள் சார்பகா எண்களாக இருப்பதற்கான நிகழ்தகவு *P*<sub>*N*</sub>. *P*<sub>*N*</sub> இன் மதிப்பு மிகச் சரியாக <math>6/\pi^2</math> க்குச் சமமாக இருக்காது என்றாலும் <math>N \to \infty</math> எனும்போது நிகழ்தகவு <math>P_N</math> ஆனது <math>6/\pi^2</math>ஐ நெருங்கும் என்பதை நிறுவமுடியும்.  
சமவாய்ப்புமுறையில் தேர்ந்தெடுக்கப்பட்ட *k* முழுஎண்கள் சார்பகா எண்களாக இருப்பதற்கான நிகழ்தகவு 1/*&zeta;*(*k*).
# அத்வைத வேதாந்த தத்துவம்

, சீடர்கள் பத்ம பாதர், சுரேஷ்வரர், அஸ்தாமலகர் மற்றும் தோடகர்]]  
**அத்வைத வேதாந்த தத்துவம்** ஆதிசங்கரர் உபநிடதங்கள், பிரம்ம சூத்திரம் மற்றும் பகவத் கீதை ஆகிய வேதாந்த சாத்திரங்களுக்கு தமது விளக்கவுரைகளை மையப்படுத்தி நிறுவப்பட்ட தத்துவமாகும்.  
இது உருவமும் குணமும் அற்ற பிரம்மம் எவ்வாறு உருவம் உடைய உலகமாகவும் உயிரினங்களாகவும் தோன்றியது என்பதை விளக்குவதற்கான முயற்சியே. மேலும் ஜீவாத்மாவும் பரமாத்மாவும் வேறுபடாத ஒன்றே என்ற அத்வைத கருத்தை வலியுறுத்துவது. பிரம்மம் நிலையானது; பிரபஞ்சம் மற்றும் சீவராசிகள் நிலையற்றது என்ற கொள்கையைக் கொண்டது. விசிட்டாத்துவைதம், துவைதம் போன்ற மற்ற வேதாந்த தத்துவங்களைப் போன்று இதுவும் ஒரு வேதாந்த தத்துவப் பிரிவு.
# அத்வைத வேதாந்த தத்துவம்

## அத்வைத தத்தவப் பிரிவுகள்

சங்கரரின் அத்வைத வேதாந்த தத்துவம் காலப்போக்கில் பல பிரிவுகளாகப் பிரிந்தது. பொ.ஊ. 16-17 நூற்றாண்டில் வாழ்ந்த அப்பய்ய தீக்ஷிதர் எழுதிய *சித்தாந்த லேச சங்க்ரகம்* என்ற நூலின்படி அத்வைத வேதாந்த தத்துவத்தில் பத்திற்கும் மேற்பட்ட பிரிவுகள் உள்ளதாக குறிப்பிடப்பட்டுள்ளது. அதில் முக்கியமான மூன்று பிரிவுகள்;
# அத்வைத வேதாந்த தத்துவம்

## அத்வைத தத்தவப் பிரிவுகள்

### விவரணம்

சங்கரரின் பிரம்ம சூத்திர பாஷ்யத்திற்கு (விளக்கவுரை), அவரது சீடரான பத்மபாதர் *பாஞ்சபாதிகா* என்ற
மிக விரிவான விளக்கவுரை எழுதினார். அதற்கு *பிரகாசாத்ம யதி* என்பவர் (பொ.ஊ. ஒன்பதாம் நூற்றாண்டு) எழுதிய விளக்கவுரையைப் பின்பற்றி எழுந்த *விவரணம்* அத்வைத வேதாந்த தத்துவப் பிரிவு இது. அத்வைத வேதாந்த தத்துவ பிரிவுகளில் முக்கியப் பிரிவாக இது கருதப்படுகிறது.  
பிரகாசாத்ம யதியின் நூலைத் தொடர்ந்து அகண்டானந்தர், சித்சுகர், ஆனந்தா பூரணர் போன்றோர் பல அத்வைத வேதாந்த தத்துவ நூல்களை இயற்றி இந்தப் பிரிவை வளப்படுத்தினர்.
# அத்வைத வேதாந்த தத்துவம்

## அத்வைத தத்தவப் பிரிவுகள்

### பாமதி

சங்கரரின் பிரம்ம சூத்திரத்திற்கு விளக்க உரைக்கு, ஒன்பதாம் நூற்றாண்டில் வாழ்ந்த *வாசஸ்பதி மிஸ்ரர்* என்பவர் *பாமதி* என்ற விளக்கவுரையைப் (டீகா) பின்பற்றி எழுந்த பிரிவுதான் “பாமதி” அத்வைத வேதாந்த தத்துவப் பிரிவு.
# அத்வைத வேதாந்த தத்துவம்

## அத்வைத தத்தவப் பிரிவுகள்

### வார்த்திகம்

பிரகதாரண்யக உபநிடதத்திற்கு சங்கரர் எழுதிய விளக்க உரைக்கு, அவரது சீடரான சுரேஷ்வரர் என்பவர் “பிரகதாரண்யக பாஷ்ய வார்த்திகம்” என்ற விளக்க உரை (*வார்த்திகம்*)
என்ற நூலை எழுதினார். இந்நூலின் கொள்கையை பின்பற்றி எழுந்தது வார்த்திக அத்வைத வேதாந்த தத்துவப் பிரிவு. சுரேஷ்வரரின் கருத்துக்களை பத்தாம் நூற்றாண்டில் வாழ்ந்த *சர்வஜ்ஞாத முனி* தொகுத்து *வார்த்திகம்* எனும் அத்வைத வேதாந்த தத்துவத்தைப் பிரிவை பரப்பினார்.
# அத்வைத வேதாந்த தத்துவம்

## அத்வைத தத்தவப் பிரிவுகள்

### புதிய அத்வைத வேதாந்த பிரிவு

தற்காலத்தில் இராமகிருஷ்ண பரமஹம்சர், சுவாமி விவேகானந்தர் மற்றும் இரமண மகரிசி போன்ற மகான்கள் தங்கள் கருத்துக்களை அத்வைதம் என்ற ஊடகத்தின் வாயிலாகவே வெளியிட்டனர். இவர்களின் கருத்துக்கள் சங்கரரின் கருத்துக்களை அடியொற்றி இருந்தாலும் பல இடங்களில் நுண்ணிய வேறுபாடுகளைக் காணலாம்.
# அத்வைத வேதாந்த தத்துவம்

## கருவி நூல்

- - Four Basic Principles of Advaita Vedanta
# ஜெசி மெட்காஃப்

**ஜெசி மெட்காஃப்** (பிறப்பு: டிசம்பர் 9, 1978) ஒரு அமெரிக்கா நாட்டு நடிகர். இவர் 1999ம் ஆண்டு **பச்சியோன்ஸ்** என்ற தொலைக்காட்சி தொடரின் மூலம் திரைப்பட துறைக்கு அறிமுகமானார். அதை தொடர்ந்து **ஸ்மால்வில், டெஸ்பரேட் ஹவுஸ்வைவ்ஸ், சேஸ், டல்லாஸ்** போன்ற தொலைக்காட்சி தொடர்களிலும், **ஜான் டக்கர் முஸ்ட் தி, லோடட், தி அதர் எண்டு ஒப் தி லைன்** போன்ற திரைப்படங்களிலும் நடித்ததன் மூலம் பரிசியமான நடிகர் ஆனார்.
# ஜெசி மெட்காஃப்

## ஆரம்பகால வாழ்க்கை

மெட்காஃபெ டிசம்பர் 9, 1978ம் ஆண்டு கலிபோர்னியா, ஐக்கிய அமெரிக்காவில் பிறந்தார். இவர் நான்சி மற்றும் ஜெஃப் மெட்காஃபெ வின் மகன் ஆவார். இவரின் தந்தை பிரெஞ்சு மற்றும் இத்தாலிய வம்சாவளியையும் இவரின் தாய் இத்தாலிய மற்றும் போத்துக்கீசர் வம்சாவளியையும் சேர்ந்தவர்கள். இவர் ஒரு கூடைப்பந்தாட்டம் விளையாட்டு வீரர் ஆவார்.
# இணையவழி விளம்பரம்

**இணையவழி விளம்பரம்** வேகமாக வளர்ந்து வரும் ஒரு பெரிய வணிகம் ஆகும். அமெரிக்காவில் 2011 ஆம் ஆண்டு இணைய வழியிலான விளம்பர வருமான தொலைக்காட்சியிலிருந்து வரும் விளம்பர வருமானத்தினை முறியடித்தது. 2012 ஆம் ஆண்டு இணையவழி விளம்பரத்திற்கான மொத்த வருமானம் 36.57 பில்லியன் டாலர்கள், இது 2011 ஆம் ஆண்டினை விட 15.2% அதிகம் (2011 ஆம் ஆண்டு இணையவழி விளம்பரத்திற்கான மொத்த வருமானம் 31.74 பில்லியன் டாலர்கள்).இதேபோல் 2013 ஆம் ஆண்டின் முதல் பாதியில் வரலாறு காணாத உயர்வினை இந்த விளம்பரச்சேவை அடைந்தது. இது முந்தைய ஆண்டின் அதே காலத்தின் வருமானத்தினை விட 18% அதிகம். இதனால் இந்த விளம்பரச்சேவை அனைத்து தொழிற்பகுதிகளிலும் அசுர வளர்ச்சி கண்டது.
# இணையவழி விளம்பரம்

## வரலாறு

### இ-மெயில்:

இணையத்தின் ஆரம்ப காலகட்டங்களில் ஆன்லைன் விளம்பரப்படுத்துதல் அனுமதிக்கப்படவில்லை. முதன் முதலில் இணையவழி விளம்பரம் இ-மெயில் மூலமே பிரபலப்படுத்தப்பட்டன. மே 3,1978 ல் DEC ன் விளம்பரதாரர் காரே தேஃர்க் மேற்கு அமெரிக்க பயனர்களுக்கு புது வகையான DEC கணினி பற்றிய விளம்பரத்தினை அனுப்பினார். இதன் பின்பு இ-மெயில் விளம்பரப்படுத்துதல் அதிகமானது, மேலும் விதிமுறைகளுக்கு அப்பாற்பட்டு இருக்கும் விளம்பரங்கள் “ஸ்பேம்” எனப்படும் தலைப்பின் கீழ் பட்டியலிடப்பட்டது.  
முதன்முதலாக அதிக அளவிலான ஸ்பேம் செய்திகள், ஜனவரி 18, 1994 ல் ஆன்டிரூவ் யுனிவர்சிட்டியின் கணினி நிர்வாகியால் மதம் சார்ந்த செய்திகளாக அனைவருக்கும் அனுப்பப்பட்டது. இதன் வரிசையில் லாரன்ஸ் காண்டர் மற்றும் மார்தா சியூகல் அவர்களின் சட்டம் சம்பந்தப்பட்ட சேவைகளை "Green Card Lottery – Final One?” என்ற தலைப்பில் வெளியிட்டனர். இவ்வாறு ஸ்பேம்-ன் அளவு அதிகரித்துக் கொண்டே சென்றது.
# இணையவழி விளம்பரம்

## வரலாறு

### காட்சி விளம்பரங்கள்:

ஆன்லைனில் பேனர்கள் மூலம் விளம்பரங்களை காட்சிகளாக காட்டுவது 1990 ஆம் ஆண்டிலிருந்து தொடங்கியது. இதன் மூலம் அந்தந்த வலைப் பக்கங்களில் சொந்தக்காரர்களும் ஒரு சிறிய வருமானத்தினை பெற முடிந்தது. வலைப்பதிவுகளில் அடிப்பாகத்தில் விளம்பரங்களை காட்டுவதன் மூலம் தங்கள் பொருட்களை விற்பனை செய்வதில் ஆர்வம் அதிகமானது. கிளிக் செய்யும் வகையிலான விளம்பரங்கள் முதன் முதலில் குளோபல் நெட்வொர்க் நேவிகாட்டர் நிறுவனத்தினால் 1993 ல் சிலிக்கான் வேல்லி லா ஃபிர்ம்-யிடம் விற்கப்பட்டது.
# இணையவழி விளம்பரம்

## வரலாறு

### தேடல் விளம்பரங்கள்:

தேடக்கூடிய வார்த்தைகளை வைத்து விளம்பரங்களை காட்டும் தேடல் விளம்பர முறை 1998 ல் GoTo.com ஆல் (GoTo.com 2001 ல் Overture என பெயர் மாற்றம் செய்யப்பட்டு, பின் 2003 ல் யாகூ நிறுவனத்தால் வாங்கப்பட்டது) உருவாக்கப்பட்டது. அதன்பின் 2000 ஆம் ஆண்டில் கூகுள் “ஆட்வேர்ட்ஸ்” எனப்படும் தேடல் விளம்பரங்களுக்கான ஒரு புதிய முறையினை அறிமுகம் செய்ததது. மேலும் விளம்பரப்படுத்துபவர்களின் தேவைக்கேற்ற விலை மற்றும் இதர விருப்பங்கள் அடிப்படையில் அமைந்த தரநிர்ணயத்தில் விளம்பரங்களை வழங்குவதை 2002 ல் கூகுள் அறிமுகம் செய்ததது.
# இணையவழி விளம்பரம்

## விநியோக முறைகள்

### காட்சி விளம்பரங்கள்:

காட்சி விளம்பரங்கள், விளம்பர செய்தியினை சொற்கள், நிழற்படங்கள் மற்றும் அனிமேஷன் & வீடியோவாக காட்டுவதன் மூலம் அதன் விளம்பர செய்தியினை தெரியப்படுத்துகின்றன.
# இணையவழி விளம்பரம்

## விநியோக முறைகள்

### வெப் பேனர் விளம்பரங்கள்:

வெப் பேனர் விளம்பரங்கள் அல்லது பேனர் விளம்பரங்கள் வலைப்பக்கங்களில் கிராஃபிக்ஸ் மூலம் காண்பிக்கப்படுகின்றன.
இதேபோல் ஃப்ரேம் விளம்பரங்கள், பாப் அஃப்ஸ் & பாப் அண்டர்ஸ், மிதவை விளம்பரங்கள், விரிவான விளம்பரங்கள், தேடுதலுக்கு பொருத்தமான விளம்பரங்கள் எனப் பலவகையான விளம்பரங்கள் வலைப்பக்கங்களில் பயன்படுத்தப்படுகின்றன.
# இணையவழி விளம்பரம்

## விநியோக முறைகள்

### சமூக வலைதள மார்க்கெட்டிங்க்

தொழில் ரீதியாக தனது பொருட்களை பற்றியும் தனது விற்பனை மற்றும் சலுகைகளைப் பற்றியும் தொடர்ந்து பதிவுகளைக் கொடுத்து விளம்பரப்படுத்துவதற்கு சமூக வலைதளங்களை பயன்படுத்துவார்கள். இது சமூக வலைதள மார்க்கெட்டிங்க் என அழைக்கப்படுகிறது.
# இணையவழி விளம்பரம்

## விநியோக முறைகள்

### இழப்பீடு முறைகள்

- CPM (Cost Per Mille) - விளம்பரதாரர்கள் ஆயிரம் தடவை விளம்பரங்களை அவர்களின் வலைப்பதிவுகளில் காட்டுவதற்காக வெளியீட்டர்களுக்கு வருமானத்தினை கொடுக்கும் முறை CPM (Cost Per Mille) என அழைக்கப்படுகிறது.
- CPC (cost per click) - விளம்பரதாரர்கள், வாடிக்கையாளர்கள் தங்களது வலைப்பக்கத்திற்கு வரவேண்டும் என நினைக்கும் பட்சத்தில் அவர்கள் இத்தகைய விளம்பரங்களுக்கு முன்னுரிமை கொடுப்பார்கள். இதில் அவர்களது விளம்பரங்களில் ஏற்படும் கிளிக்குகளுக்கு தகுந்தாற்போல் பணம் வெளியீட்டாளருக்கு வழங்கப்படும்.
- CPV (cost per view) - வீடியோ போன்ற விளம்பரங்களை காண்பிப்பதன் மூலம் இவை விளம்பரப்படுத்துகின்றன. ஒரு தடவை பார்த்தால் கூட இந்த விளம்பரங்களுக்கு வருமானம் கிடைக்கும்.
# இணையவழி விளம்பரம்

## விநியோக முறைகள்

### நிர்ணயிக்கப்பட்ட விலை:

விளம்பரதாரர்கள் வெளியீட்டாளர்களுக்கு விளம்பரங்களை வலைப்பக்கங்களில் காட்டுவதற்காக ஒரு நிரந்தர தொகையினை வழங்குவர்.
# இணையவழி விளம்பரம்

## பயன்கள்:

சாதாரண விளம்பரப்படுத்துதலைவிட ஆன்லைன் விளம்பரப்படுத்துதலின் மூலம் குறைந்த விலை, அதிவேகம், அதிகளாவிலான பயனர்கள், மேம்பட்ட வடிவமைப்பு என பல வகைகளில் விளம்பரங்களை வாடிக்கையாளர்களிடம் கொண்டு செல்ல முடியும்.
# கட்டுப்பாட்டு பகுதி (விண்டோசு)

**கட்டுப்பாட்டு பகுதி** (*Control Panel*) என்பது மைக்ரோசாஃட் விண்டோஸின் வரைகலைப் பணிச்சூழலில் வன்பொருட்களைச் சேர்த்தல் மென்பொருட்களை அகற்றுதல் பயனர் கணக்குகளை நிர்வாகித்தல் அணுக்கத் தேர்வுகளைத் தேர்ந்தெடுக்கும் வண்ணம் உருவாக்கப்பட்டதாகும். மேலதிக ஆப்லெட்டுக்கள் மைக்ரோசாப்ட் தவிர்ந்த ஏனைய மென்பொருள் விருத்தியாளர்களாலும் விருத்தி செய்யபடலாம்.  
விண்டோஸ் 1.0 பதிப்பில் இருந்தே விண்டோஸ் கூட்டுக் கட்டுப்பாட்டகம் ஓர் முக்கிய பங்கினை வகித்துவருகின்றது. இதன்தற்போதைய கட்டுப்பாட்டகங்கள் பின்னர் வந்த இயங்குதளங்களில் படிப்படியாகச் சேர்க்கப்பட்டது. விண்டோஸ் 95 இல் இருந்து கூட்டுக் கட்டுப்பாட்டகம் ஆனது ஓர் விசேட கோப்புறையாகும் அதாவது இந்தக் கோப்புறையானது பௌதீகரீதியில் கிடையாது. இதில் பெரும்பாலும் பிரயோகங்களுக்கான குறுக்கு வழிகளையே கொண்டுள்ளன. இந்த ஆப்லெட்டுக்கள் .cpl என்ற கோப்புறையுள்ள கோப்புக்களாகச் சேமிக்கப்படும். எடுத்துக்காட்டாக விண்டோஸ் மென்பொருட்களைச் சேர்க்கவோ அல்லது அகற்றவோ உதவும் கட்டுப்பாட்டகம் ஆனது appwiz.cpl என system32 கோப்புறையில் சேமிக்கப்படும்.  
அண்மைய விண்டோஸ் பதிப்புக்களில் விண்டோஸ் கட்டுப்பாட்டகமானது இரண்டு விதமான பார்வையைக் கொண்டுள்ளது ஒன்று குழுப்பார்வை, மற்றையது எல்லாக் கட்டுப்பாட்டகங்களையும் ஒன்றாகப் பார்க்கும் சாதாரண (கிளாசிக்) பார்வை.  
பெரும்பாலான விண்டோஸ் குழுக்கட்டுப்பாடகங்களானது மாற்றுவழிகளால் அணுகக்கூடியதே.  
விண்டோஸ் கூட்டுக் கட்டுப்பாட்டகத்தை அணுக
- Start -> Run -> control (அல்லது control.exe)  
எனைய கட்டுப்பாட்டகங்களை அணுகத் தேவைப்படும் கட்டளைகள் (எடுத்துக்காட்டுகள்)
- access.cpl - அணுக்கத் தேர்வுகளுக்கு
- appwiz.cpl - மென்பொருட்களை கணினியில் நிறுவத்தற்கோ அல்லது பாகங்களை சேர்க்க அல்லது திருத்தம் செய்வதற்கான அணுக்கத் தேர்வுகள்
- desk.cpl - காட்சித் தன்மை
- firewall.cpl - விண்டோஸ் தீச்சுவர்
- hdwwiz.cpl - மேதவித்தனமான முறையில் வன்பொருளைச் சேர்க்கும் முறை (பெரும்பாலும் இணைத்தவுடன் இயங்கும் வன்பொருட்கள் அல்லாதவற்றிக்கு - Mainly for non plug and play devices)
- intl.cpl - பிராந்திய மற்றும் மொழித்தேர்வுகள்
- main.cpl - சுட்டி (மவுஸ்) தொடர்பான தேர்வுகள்
- mmsys.cpl - ஒலிக்கட்டுப்பாட்டகம்
- ncpa.cpl - வலையமைப்பு இணைப்புகள்
- netsetup.cpl - மேதாவித்தனமான முறையில் வலையமைப்பை உருவாக்குதல்
- nusrmgr.cpl - பயனர் கணக்குகளை நிர்வாகித்தல்
- odbccp32.cpl - திறந்த தரத்தள நிர்வாகம் (Open Data Base Connectivity)
- powercfg.cpl - மின்சாரப் பாவனையை நிர்வாகித்தல்.
- sysdm.cpl - சிஸ்டம் பற்றியது.
- telephon.cpl - தொலைபேசி நிர்வாகம்
- timedate.cpl - நேரம் மற்றும் தேதி (இலங்கை வழக்கு திகதி) தேர்வுகள்
# கட்டுப்பாட்டு பகுதி (விண்டோசு)

## தொழில்நுட்ப விவரங்கள்

கட்டுப்பாட்டு பகுதி கோப்புறையை உயர்தர அல்லது வகைப்படுத்தப்பட்ட பார்வையை தன்னியக்கமாக கீழ்க்கண்ட regkey ஐ மாற்றுவதன் மாற்றலாம்.  
:*HKEY_CURRENT_USER\Software\Microsoft\Windows\CurrentVersion\Policies\Explore\ForceClassicControlPanel*  
விண்டோஸின் பிற கோப்புறைகளும்l*Control Panel.{21EC2020-3AEA-1069-A2DD-08002B30309D}* என பெயரிடப்பட்டால், கட்டுப்பாட்டு பகுதியாக ஆகிவிடும்.
# ஆகாய்

**ஆகாய்** (; ; , *Ḥaggay* or *Hag-i*, கிரேக்கம்: Ἀγγαῖος; ) என்பவர் கி.மு.6ஆம் நூற்றாண்டில் யூத மக்களிடையே வாழ்ந்த இறைவாக்கினர் ஆவார். பாபிலோனிய அடிமைத்தனத்தினின்று சொந்த நாடு திரும்பிய இஸ்ரயேல் மக்கள், எருசலேம் கோவிலை மீண்டும் கட்டியெழுப்புமாறு இவரது இறைவாக்குகள் தூண்டின. மக்களுக்குச் செழுமையையும் அமைதியையும் அருள்வதாக இவர் வழியாக கடவுள் வாக்களித்ததை **ஆகாய்** நூல் எடுத்துரைக்கிறது.
# ஆகாய்

## பெயர் விளக்கம்

ஆகாய் என்ற பெயருக்கு *விழாக் கொண்டாட்டம்* அல்லது *திருப்பயணம் செய்பவர்* என்பது பொருள். ஆகாய் கூடாரத் திருவிழாவன்று பிறந்ததால், அவருக்கு இந்தப் பெயர் வழங்கப்பட்டிருக்க வேண்டும் என்பது ஆய்வாளர்கள் சிலரின் கருத்து. ஆனால் அக்காலத்தில் ‘ஆகாய்' என்பது ஒரு பொதுவான பெயராகவே இருந்துள்ளது.
# ஆகாய்

## வரலாற்று பின்னணி

கி.மு.587ல் நெபுகத்நேசர் படைகள் எருசலேம் கோவிலைத் தரைமட்டமாக்கின. பாபிலோனில் அடிமைகளாக இருந்த யூதர்கள், அரசர் சைரசின் ஆணைப்படி கி.மு.538ஆம் ஆண்டு விடுவிக்கப்பட்டார்கள். அவர்கள் சுதந்திரமாகத் தங்கள் நாடாகிய இஸ்ரயேலுக்கும், யூதாவுக்கும் திரும்பினார்கள். அவர்கள் தங்கள் நாட்டிற்குத் திரும்பியபோது, நெபுகத்நேசர் எருசலேமிலிருந்து அபகரித்துக் கொண்டு வந்திருந்த பொருட்களை அரசர் சைரஸ், அவர்களிடம் கொடுத்து அனுப்பினார். எருசலேம் திரும்பிய யூதர்கள், முதலில் கோவிலைக் கட்ட திட்டமிட்டு, அதற்கு அடித்தளமும் இட்டனர். ஆனால் அடுத்த 18 ஆண்டுகளாக கட்டட வேலை எதுவும் நடைபெறாமலே இருந்தது.
# ஆகாய்

## இறைவாக்குப் பணி

இந்நிலையில், கி.மு.520 ஆகஸ்டு மாதத்தில் இறைவாக்கினர் ஆகாயின் இறைவாக்குப் பணி தொடங்கியது. 'தாரியு அரசனது இரண்டாம் ஆட்சியாண்டின் ஆறாம் மாதம் முதல் நாளன்று இறைவாக்கினர் ஆகாய் வாயிலாக ஆண்டவரின் வாக்கு அருளப்பட்டது' என்று ஆகாய் நூல் கூறுகிறது. ஆகாய் ஒரு குருவாக இருந்திருக்க வாய்ப்புள்ளதாக சில அறிஞர்கள் கருதுகின்றனர். ஆனால் அவர் குருவாக இருந்தாரா என்பதற்கான தெளிவான ஆதாரம் எதுவும் விவிலியத்தில் காணப்படவில்லை. இறைவாக்கினர் செக்கரியாவைப் போன்றே, எருசலேம் கோவில் மீண்டும் எழுப்பப்பட வேண்டும் என்பதில் கண்ணும் கருத்துமாய் இருந்தார்.  
மக்களின் வாழ்க்கை முறைகளைப் பற்றி இறைவாக்கினர் **ஆகாய்** எதுவும் பேசவில்லை. எருசலேம் கோவிலைக் கட்டியெழுப்புமாறு மக்களைத் தூண்டுவதே அவரது ஒரே நோக்கமாக இருந்தது. "கோவிலைக் கட்டி முடியுங்கள்; இப்போது நாட்டில் நிலவும் வறுமைக்குக் காரணம் கோவில் இல்லாமையே. கோவில் கட்டப்பட்டுவிட்டால், **யாவே** இறைவன் நல்ல மழையைக் கொடுத்து, நாட்டை வளமுடைய நாடாக மாற்றுவார்” என்பது ஆகாயின் அசைக்க முடியா கருத்து.
# ஐம்பூதங்கள்

இப்பிரபஞ்சமும் அனைத்து ஜீவராசிகளும் **பஞ்சபூதங்கள்** அல்லது **ஐம்பூதங்கள்** ஆகியவைகளின் சேர்க்கையினால் ஆனது ஆகும். வானம், காற்று, நெருப்பு, நீர் மற்றும் நிலம் ஆகியவை ஐம்பூதங்களாகும். இந்தக் கூட்டுப் பொருட்களின் பகுதிகள் பஞ்சீகரணத்தினால், இப்பிரபஞ்சம் மற்றும் ஜீவராசிகள் தோன்றின.  
உலகம் ஐம்பூதங்களினால் ஆனது எனவும் அவற்றின் தோற்றம் குறித்தும் புறநானூறு பின்வருமாறு விளக்குகிறது
<poem>மண் திணிந்த நிலனும்
நிலம் ஏந்திய விசும்பும்
விசும்பு தைவரு வளியும்
வளித் தலைஇய தீயும்
தீ முரணிய நீரும் என்றாங்கு
ஐம்பெரும் பூதத்து இயற்கை
புறநானூறு 2, அடி 1-6 </poem>  
உலகம் ஐம்பூதங்களால் ஆனது என தொல்காப்பியம் பின்வருமாறு விளக்குகிறது
<poem>நிலம் தீ நீர் வளி விசும்பொடு ஐந்தும்
கலந்த மயக்கம் உலகம்
தொல்காப்பிய பொருளதிகார மரபியல் 635</poem>  
பௌத்தம் நிலம், நீர், நெருப்பு, காற்று ஆகிய நாற்பெரும் அடிப்படைகள் உள்ளதென்ற கருத்தினைக் கொண்டது.
# ஐம்பூதங்கள்

## இந்து

பஞ்சபூதங்கள், சிவனுடன் தொடர்புடையதாக கருதப்படுகிறது. பஞ்சபூதங்களின் சேர்க்கையால் பிரபஞ்சமும் சீவராசிகளும் எவ்வாறு தோன்றியது என சாங்கிய சாத்திரங்கள் தெளிவாக உணர்த்துகிறது. பஞ்சபூதங்கள் மாயையின் வெளிப்படாக தோன்றியது. படைப்பின் துவக்கத்தில், முக்குணங்களின் நிலைகுலைவினால் சடப்பிரபஞ்சமும் உணர்வுடன் கூடிய சீவராசிகளும் தோன்றியது என்றும் சாங்கிய தத்துவம் கூறுகிறது.
# ஐம்பூதங்கள்

## இந்து

### ஆகாயம் (விண்வெளி)

முதலில் ’ஆகாயம்’ (விண்வெளி) எனும் பூதம் ’ஒலி’ எனும் ஒரே குணத்துடன் தோன்றியது. ஆகாயத்திற்கு தன்னில் அனைத்து சடப்பொருள்களுக்கு இடமளிக்கும் தன்மை உள்ளது. ஆகாயம் மற்ற நான்கு பூதங்களான காற்று, தீ, நீர் மற்றும் மண் ஆகியவைகள் தோன்றக் காரணமாக உள்ளது.  
ஆகாயம் எனும் பூதத்தை யாராலும் தொட முடியாது பார்க்கவும் முடியாது. ஆகாயத்தை எவராலும் தொட முடியாது, குளிர், வெப்பம், உலர்தல், மணம் போன்ற குணங்கள் அற்றது. ஆகாயம் என்பது வெற்றிடம் ஆகும். எனவே ஆகாயம் எனும் பூதம் எதனாலும் கரைபடாதது. ஆகாயத்தை உலகப் படைப்புக்கு காரணமான ஹிரண்யகர்பன் (பிரம்மாண்டம்) (தங்க முட்டை) (Golden Egg) என வேதம் உரைக்கிறது.  
சில உபநிடதங்கள் ஆகாயம் ஒரு உருவமற்ற, குணங்களற்ற, எதனுடனும் சேர்க்கை இல்லாத காரணத்தினாலும், வெற்றிடம் என்பதாலும் பிரம்ம தத்துவத்திற்கு எடுத்துக்காடாக ஆகாயத்தை கூறுகிறது. சில மெய்யியல் தத்துவவாதிகள் ஆகாயத்தை பஞ்சபூதங்களில் ஒன்றாக சேர்ப்பதில்லை. காரணம் மற்ற சடபூதங்களைப் போல், ஆகாயம் உருவம் மற்றும் குணங்களற்று இருப்பதால்தான்.
# ஐம்பூதங்கள்

## இந்து

### காற்று (வாயு)

’ஆகாயம்’ எனும் பூதத்தின் ஒரு பகுதியிலிருந்து ’காற்று’ (வாயு) எனும் பூதம், ’தொடு உணர்வு’ (ஸ்பர்சம்) எனும் குணத்துடனும், ஆகாயத்தின் சொந்த குணமாக ஒலி எனும் குணத்துடனும் தோன்றியது. எனவே காற்று தன் சொந்த குணமான தொடு உணர்வுடன், ஆகாயத்தின் ஒலி எனும் குணத்துடன் இரண்டு குணங்கள் கொண்டுள்ளது. காற்று எனும் பூதத்தின் இயல்பு ஒரு பொருளை உலர்த்தும் சக்தி படைத்தது. காற்றில் பிராணன் எனும் பிராணவாயு ஒரு சீவனை காப்பதால், அதையும் பிரம்ம த்த்துவமாக சில உபநிடதங்கள் காற்று எனும் பூதத்தின் சிறப்பை விளக்குகிறது.  
வாயு தத்துவமானது அலைந்து திரியும் குணம், பொருட்களை உலர்த்தும் தன்மை, சூட்சுமமான தன்மை, அறிவு, மனம், பார்க்க இயலாமை, சுவாசிக்கும் பிராண வாயு மற்றும் உயிர் ஆகிய தன்மைகளுடன் போற்றப்படுகிறது. காற்றின் வடிவம் வட்டம் என்றும் அதன் நிறம் நீலம் என்று சாத்திரங்கள் கூறுகிறது.
# ஐம்பூதங்கள்

## இந்து

### நெருப்பு (அக்னி)

படம்காற்று எனும் பூதத்தின் ஒரு பகுதியிலிருந்து ’தீ’ எனும் பூதம் ’உருவம்’ (ரூபம்) எனும் குணத்துடன் தோன்றியது. அத்துடன் ஆகாயம் மற்றும் காற்றின் குணங்களான ஒலி மற்றும் தொடு உணர்வு குணங்களுடன் தன் சொந்த குணமான உருவம் எனும் குணத்துடன் ’தீ’ எனும் பூதம் மூன்று குணங்கள் கொண்டுள்ளது.  
யாகம் அக்னி ஹோத்திரம் போன்ற சமயச் சடங்குகளில் அக்னியின் பங்கு சிறப்பானது. யாகத்தில் சொறியப்படும் ஹவிஸ் எனும் சிறப்பான உணவுப் பொருட்களை அக்னி எனும் பூதம்தான் தேவர்களுக்கும் இறந்த முன்னோர்களுக்கும் கொண்டு செல்கிறது. அதனால் தேவர்களும், இறந்த நமது முன்னோர்களும் மனம் மகிழ்ந்து நம்மை வாழ்த்துவர் என்பது இந்துக்களின் நம்பிக்கை. தீயின் குணம் தேஜஸ், நிறம் சிவப்பு.
# ஐம்பூதங்கள்

## இந்து

### நீர்

தீ எனும் பூதத்தின் ஒரு பகுதியிலிருந்து திரவ நிலையில் உள்ள ‘நீர்’ எனும் பூதம் ’சுவை’ எனும் குணத்துடன் உண்டானது. அத்துடன் ஆகாயம், காற்று, தீ எனும் பூதங்களின் குணங்களான ஒலி, தொடு உணர்வு மற்றும் உருவம் (ரூபம்) எனும் மூன்று குணங்களுடன் தன் சொந்த குணமான சுவை எனும் குணத்துடன், நான்கு குணங்களுடன் நீர் எனும் பூதம் விளங்குகிறது.  
ஓடும் ஆற்று நீரில் முக்கிக் குளிப்பதால், செய்த பாவங்கள் நீங்கும் என்பது இந்துக்களின் நம்பிக்கை. எனவே கங்கை, காவேரி போன்ற ஆறுகளை இந்துக்கள் புனிதமானவைகள் என்று நம்பிக்கையுடன் ஆறுகளில் முக்கிக் குளிக்கின்றனர். மேலும் தானம், சத்தியம் செய்யும் போது நீரைச் சொரிந்து சாட்சியாக வைத்து செய்கின்றனர். நீர் எனும் பூதம் இந்துக்களின் புனிதமான ஒன்றாகும். தாயைப் பழித்தாலும் தண்ணீரை பழிக்கக்கூடாது என்ற பழமொழி மூலம் நீர் எனும் பூதத்தின் சிறப்பு அறியப்படுகிறது. நீரின் குணம் பொருட்களை தூய்மைப்படுத்துவது.
# ஐம்பூதங்கள்

## இந்து

### நிலம் (பிருதிவி)

நீர் எனும் பூதத்திலிருந்து ’நிலம்’ எனும் பூதம் ’வாசனை’ எனும் குணத்துடன் தோன்றியது. அத்துடன் ஆகாயம், காற்று, தீ, நீர் எனும் நான்கு பூதங்களின் குணங்களான ஒலி, தொடு உணர்வு, உருவம் (ரூபம்), சுவை எனும் நான்கு குணங்களுடன், தன் சொந்த குணமான வாசனை எனும் குணத்துடன் ஐந்து குணங்களைக் கொண்டது மண் (பிருதிவி) எனும் பூதம்.
# இலங்கையின் வரலாறு

**இலங்கையின் வரலாறு** 1900 ஆண்டுகளுக்கு மேற்பட்ட நீண்டகால வரலாற்றைக் கொண்டதாகும். இலங்கையின் காலத்தால் முந்திய வரலாற்று நூலாகக் கருதப்படும் மகாவம்சத்தின்படி இலங்கையின் வரலாறு பொ.ஊ. 6ம் நூற்றாண்டு அளவில் இந்தியாவின் கலிங்க நாட்டிலிருந்து துரத்திவிடப்பட்ட அந்நாட்டு இளவரசனான விஜயன் என்பவன் தனது தோழர்கள் எழுநூறு பேருடன் இலங்கையில் வந்து இறங்கியதுடன் ஆரம்பமாகின்றது. எனினும் இதற்கு முன்னரே இயக்கர், நாகர் ஆகிய இரண்டு இனத்தவர்கள் இலங்கையில் வாழ்ந்தது பற்றியும், அவர்கள் இங்கே அரசமைத்து ஆண்டது பற்றியதுமான குறிப்புகளும் மகாவம்சத்தில் காணப்படுகின்றன.  
தொடக்கத்தில் தமிழர் பண்பாட்டை பின்பற்றி இருந்த இவர்களிடையே மகிந்ததேரரால் பொ.ஊ.மு. 3ஆம் நூற்றாண்டின் நடுப்பகுதியில் பௌத்தம் அறிமுகம் செய்யப்பட்டது. இதைத் தொடர்ந்து பெருமைக்குரிய நாகரிகம், அனுராதபுரம் (அரசு பொ.ஊ.மு. 200 இலிருந்து பொ.ஊ. 1000 வரை), பொலன்னறுவை (அரசு பொ.ஊ. 1070 முதல் பொ.ஊ. 1200 வரை), ஆகிய இடங்களில் வளர்ச்சியடைந்தன. பொலன்னறுவையின் வீழ்ச்சிக்குப் பின்னர் இலங்கையில் பல்வேறு இராச்சியங்கள் உருவாகின.  
இலங்கையின் வடபகுதியின் பண்டைய வரலாறு பற்றி இலங்கை வரலாற்று நூல்களில் அதிக தகவல்கள் இல்லை. எனினும் 14ம் நூற்றாண்டுக்குப் பின்னரே இலங்கையின் வடபகுதியில் இருந்த தமிழர் தனி அரசு பற்றிய ஆதாரங்கள் கிடைக்கப் பெறுகின்றன.  
16வது நூற்றாண்டில் நாட்டின் சில கடலோரப் பகுதிகள் போர்த்துக்கேய, ஒல்லாந்திய பிரித்தானியப் பேரரசுகளின் கீழ் இயங்கின. அனுராதபுரத்திலிருந்து கண்டி வரை 181 அரசர்களும் அரசிகளும் வெவ்வேறு காலகட்டங்களில் ஆண்டு வந்துள்ளனர்.
1815க்குப் பிறகு முழுமையான நாடும் பிரித்தானிய குடியேற்றவாத ஆட்சியின் கீழ் வந்தது. இவர்களுக்கு எதிராக ஆயுதப் புரட்சிகள் 1818இலும் 1848இலும் நடத்தப்பட்டன. இறுதியாக 1948இல் விடுதலை பெற்றது.
# இலங்கையின் வரலாறு

### மத்திய காலம்

போர்த்துக்கீசக் கலபதி டொன் லொரேன்கோ டி அல்மேதா தலைமையில் 1505-இல் புறப்பட்ட கப்பல் புயலில் சிக்கித்தவித்து பின்னர் கொழும்புக் கரையை அடைந்தது. அங்கே முதலில் வணிகத் தளத்தை அமைத்த போர்த்துக்கீசர், பின்னர் அரசியல் உட்பூசல்களைப் பயன்படுத்தி தமது பலத்தை விரிவாக்கிக் கொண்டனர். 1580-இல் போர்த்துக்கீசத் தளபதி கோட்டே மன்னனுக்கு வாரிசு இல்லாத காரணத்தைப் பயன்படுத்தி இலங்கையை போர்த்துக்கீச மன்னன் பெயரில் உயில் எழுதிக்கொண்டான். பின்னர் 1597-இல் கோட்டே மன்னன் இறக்க, இலங்கையின் கரையோரம் போர்த்துக்கீச வசப்பட்டது. கண்டி இராசதானியுடன் 1638-இல் செய்யபட்ட ஒப்பந்தத்தின் காரணமாக ஒல்லாந்தர் சிறிது சிறிதாக போர்த்துக்கீசர் வசமிருந்த கரையோரப் பகுதிகளைக் கைப்பற்றினர். 1796-இல் ஒல்லாந்தர் பிரித்தானியக் கப்பல்களை திருகோணமலைத் துறைமுகத்தில் தரிக்க இடமளிக்காததால் பிரித்தானியர் முதலில் திருகோணமலையையும் பின்னர் மற்றைய இலங்கைக் கரையோரப் பகுதிகளையும் கைப்பற்றினர். ஒல்லாந்தர் 1801-இல் ஆங்கிலேயருடன் செய்த ஒப்பந்தத்தின் மூலம் ஆங்கிலேயருக்கு இலங்கையை தத்தம் செய்தனர். ஆங்கிலேயர் தமிழரசனுக்கும் சிங்களப் பிரதானிகளுக்கும் இடையில் இருந்த பகையைப் பயன்படுத்தி அதுவரை இலங்கையின் மத்திய பகுதியில், போர்த்துக்கீச, ஒல்லாந்த ஆட்சிகளுக்கு உட்படாது சுதந்திரயரசாயிருந்து வந்த கண்டி இராசதானியையும் 1815-இல் தந்திரத்தால் கைப்பற்றி முழு இலங்கையையும் தங்கள் ஆட்சிக்குள் கொண்டுவந்தனர்.
# இலங்கையின் வரலாறு

### நவீன காலம்

ஆங்கிலேயரின் 133 வருடகால ஆட்சிக்குப் பின்னர், 1948இல் இலங்கை சுதந்திரம் பெற்றது. ஆங்கிலேயர் ஆட்சிக்காலத்தில் சுமுக நிலையில் இருந்துவந்த, தமிழ் - சிங்கள இனங்களுக்கிடையேயான தொடர்புகள், சிறிது சிறிதாகச் சீர்கெடத் துவங்கின. இன முரண்பாடுகளின் வெளிப்பாடுகள், அரசியல், பொருளாதாரம், கல்வி, வேலைவாய்ப்பு, குடியேற்றம் போன்ற பலதரப்பட்ட துறைகளிலும் காணப்பட்டன. ஐரோப்பிய குடியேற்றவாத காலங்களிலும், அதற்கு முன்னரும், சிங்கள சமுதாயத்துக்கு இழைக்கப்பட்ட அநீதிகளைச் சரிசெய்வதாகக் கூறிக்கொண்டு சிங்கள அரசியல்வாதிகளும், இனப்பாகுபாடு, இன ஒழிப்பு போன்ற குற்றச்சாட்டுகளுடன் தமிழ் அரசியல்வாதிகளும் போட்டி போட்டுக்கொண்டு காழ்ப்புணர்வுகளை வளர்த்துக்கொண்டிருந்தார்கள். 1958ல் ஆரம்பித்து, இனக்கலவரங்கள் அடிக்கடி நிகழத்தொடங்கின. 1956 ஆம் ஆண்டு கொண்டுவரப்பட்ட, சிங்களம் மட்டும் சட்டமும், 1972ல் அறிமுகப்படுத்தப்பட்ட புதிய குடியரசு அரசியல் யாப்பும், பின்னர் பல்கலைக்கழகங்களுக்கு மாணவர்களைச் சேர்த்துக்கொள்வது தொடர்பில் நடைமுறைக்குக் கொண்டுவரப்பட்ட தரப்படுத்தல் முறையும், நிலைமையை மேலும் மோசமாக்கின. 1983க்குப் பின்னர், கடந்த பல வருடங்களாக நடைபெறும் ஆயுதமேந்திய உள்நாட்டுப்போரினால், ஆயிரக்கணக்கான மக்கள் இறந்தோ, படுகாயமடைந்தோ, அகதிகளாகியோ, சொத்துக்களை இழந்தோ பாதிக்கப்பட்டுள்ளார்கள். 1987ஆம் வருடத்தில்
, இந்த உள்நாட்டுப் போருக்குத் தீர்வு காணும் நோக்கத்தில், இலங்கை - இந்திய அரசுகளுக்கிடையே செய்துகொள்ளப்பட்ட சமாதான ஒப்பந்தமொன்றின்படி இந்தியா அமைதிகாக்கும் படையொன்றை (IPKF) இலங்கையின் வட கிழக்குப் பகுதிகளுக்கு அனுப்பியது. முரண்பாடுகளில் சம்பந்தப்பட்ட முக்கிய தரப்புகளில் ஒன்றான தமிழர் தரப்பை நேரடியாகச் சம்பந்தப்படுத்தாத இந்த ஒப்பந்தம், இந்திய அமைதி காக்கும் படைகளுக்கும், தமிழீழ விடுதலைப் புலிகள் இயக்கத்துக்குமிடையில் ஏற்பட்ட போருடன், தோல்வியில் முடிந்தது. 2001 ஆம் ஆண்டில், சமாதான முயற்சிகளுக்கு ஒத்துழைப்பு வழங்க நார்வே முன் வந்ததையடுத்து, அந்நாட்டின் அனுசரணையுடன், போர்நிறுத்த ஒப்பந்தமொன்று நடைமுறைக்கு வந்துள்ளதுடன், இலங்கை அரசுக்கும், விடுதலைப்புலிகளுக்குமிடையே நேரடிப் பேச்சுவார்த்தைகளும் நடைபெற்றன. சில காரணங்களால், பேச்சுவார்த்தைகள் இடைநிறுத்தி வைக்கப் பட்டிருந்தாலும், போர் நிறுத்தமும், சமாதான முயற்சிகளும் இன்னும் நடைமுறையில் உள்ளன.
# இலங்கையின் வரலாறு

## இலங்கையின் புராதன குடிகள்

இலங்கையின் வரலாறு 2500 ஆண்டுகளுக்கு மேற்பட்ட நீண்டகால வரலாற்றைக் கொண்டதாகும். இலங்கையின் வரலாற்று நூலாகக் கருதப்படும் மகாவம்சத்தின்படி இலங்கையின் வரலாறு பொ.ஊ.மு. 6ம் நூற்றாண்டு அளவில் ஆரியர்களின் வருகைக்கு முன்னர் இலங்கையில் பின்வரும் சுதே மக்கள் வாழ்ந்ததாக கூறப்படுகின்றது.
- இயக்கர்
- நாகர்
# இலங்கையின் வரலாறு

## இலங்கையின் புராதன குடிகள்

### வாழ்ந்த இடங்கள்

இவர்களுள் இயக்கர் மகியங்கன, லக்கல போன்ற பிரதேசங்களிலும், நாகர் யாழ்ப்பாணத்தில் நாகதீவு, களனி போன்ற பிரதேசங்களிலும் வாழ்ந்துள்ளனர்.
# இலங்கையின் வரலாறு

## இலங்கையின் புராதன குடிகள்

### ஆதாரங்கள்

ஆரிய இனத்தவர் இலங்கைக்கு வருவதற்கு முன்பு புராதன மக்கள் இங்கு வாழ்ந்ததற்காக கூறப்படும் ஆதாரங்கள்
- இராமன் - இராவணன் (இராமாயணம்) கதை போன்ற புராதனக் கதைகள்.
- தற்காலத்தின் மத்திய பகுதியில் இலங்கையில் வாழ்ந்த பலாங்கொடை மனிதர்கள் பற்றிய பொல்பொருள் தடயங்கள்.
- தொல்பொருள் அகழ்வின்போது கண்டுபிடிக்கப்பட்ட பாத்திரங்களும், எலும்புகளும்.
# இலங்கையின் வரலாறு

## இலங்கையின் புராதன குடிகள்

### ஆய்வுகள் மேற்கொள்ளப்பட்ட இடங்கள்

ஆதிக் குடியேற்றங்கள் பற்றி ஆய்வுகளும், அகழ்வுகளும் மேற்கொள்ளப்பட்ட இடங்களாக கூறப்படுபவை:
- பண்டாரவளை
- கொனாட்டு என்ற கல்மணை
- கித்துல்கலபெலிகன
- குருவிட்ட பட்டதொம்பலென
- பொம்பரிப்பு
- உடரஞ்சாமடம்
- பதிராஜவெல
# இலங்கையின் வரலாறு

## இலங்கையின் புராதன குடிகள்

### குடியேற்றங்களை உறுதிப்படுத்தல்

- நாகர்களிடையே ஏற்பட்ட பிணக்குகளைத் தீர்த்து வைப்பதற்காக புத்தபெருமான் 3 முறை இலங்கைக்கு வந்தார் என மகாவம்சம் கூறுகின்றது
- இந்தியாவிலிருந்து இலங்கைக்கு 700 தோழர்களுடன் வந்த விஜயன் இயக்கர் தலைவியான குவேணியை மண முடித்ததாக மகாவம்சம் கூறுகிறது.
# ரயன் பிலிப்பி

**மாத்தியு ரயன் பிலிப்பி** (பிறப்பு: செப்டம்பர் 10, 1974) ஒரு ஐக்கிய அமெரிக்க நடிகர், இயக்குநர் மற்றும் எழுத்தாளர். இவர் 1992ம் ஆண்டு ஒன் லைப் டு லைவ் என்ற தொலைக்காட்சி தொடரின் மூலம் நடிப்புத்துறைக்கு அறிமுகமானார். அதை தொடர்ந்து சிக்காகோ ஹோப், கிங் ஆப் தி ஹில், சீக்ரெட்ஸ் & லைஸ் போன்ற தொலைக்காட்சி தொடர்களிலும், 54, க்ராஷ், ஸ்டாப்-லாஸ் போன்ற பல திரைப்படங்களிலும் நடித்ததன் மூலம் பரிச்சயமான நடிகர் ஆனார்.
# அபு சயாப்

**அபு சயாப்** (ஆங்கிலம்: Abu Sayyaf, அரபி: جماعة أبو سياف) என்பது ஆயுதம் தாங்கிய இஸ்லாமியத் தீவிரவாத அமைப்பு ஆகும். இவ்வமைப்பு பிலிப்பைன்ஸ் நாட்டில் செயல்படுகிறது. கடந்த 40 ஆண்டுகளாக பிலிப்பைன்ஸின் *ஜோலோ* மற்றும் *பாஸிலான்* பகுதிகளில் தீவிரமாகச் செயல்பட்டுவருகிறது. இக்குழுவின் நோக்கம் இப்பகுதிகளில் இஸ்லாமியக் கலிபா ஆட்சியை நிறுவுவதாகும். இவ்வியக்கத்தின் பெயரான *அபு சயாப்* அன்பது அரபி மொழிச் சொல்லாகும். இதற்கு *வாள்வீரனின் தந்தை* எனப் பொருள்.  
பிலிப்பைன்ஸிலிருந்து தங்கள் பகுதியை பிரித்துத் தனி இஸ்லாமிய ஆட்சிப் பகுதியாக மாற்ற வேண்டும் என்பதற்காக இக்குழுவானது 1991 ஆம் ஆண்டிலிருந்து *குண்டுவெடிப்பு*, *ஆட்கடத்தல்*, *படுகொலை செய்தல்*, *போதைப் பொருள் கடத்தல்*, *கற்பழிப்பு*, *குழந்தைப் பாலியல் நடவடிக்கைகள்* மற்றும் *மிரட்டிப் பணம் பறித்தல்* ஆகிய தீவிரவாதச் செயல்களைச் செய்துவருகிறது. பிலிப்பைன்ஸின் தெற்குப் பகுதியில் *ஈரானிய பாணி*யிலான இஸ்லாமிய ஆட்சியை நிறுவ வேண்டும் எனபது இதன் நோக்கமாகும். இவ்வியக்கம் தனது தீவிரவாதச் செயல்களுக்கு அதிநவீன ஆயுதங்களையும், நவீன வெடி பொருட்களையும் பயன்படுத்துகிறது.
# அபு சயாப்

## தடை

இக்குழுவின் தீவிரவாதச் செயல்களுக்காக அமெரிக்கா இக்குழுவை தீவிரவாதக் குழு என அறிவித்து இதை தடை செய்துள்ளது. 2002 ஆம் ஆண்டில் அமெரிக்காவின் *தீவிரவாதத்திற்கு எதிரான போரில்* அமெரிக்கா இக்குழுவினரையும் தாக்கியது அதில் இக்குழுவினரின் முக்கிய தலைவர்கள் அமெரிக்காவின் *சி.ஐ.ஏ*வால் கொல்லப்பட்டனர்.
# இலைப்பூச்சி

**இலைப்பூச்சி** (*leaf insect*) என்பது *பிலிடே* (*Phylliidae*) குடும்பத்தைச் சேர்ந்த பூச்சி இனமாகும். *நடக்கும் இலை* எனவும் அழைக்கப்படும் இது முழு விலங்கு இராச்சியத்திலும் குறிப்பிடத்தக்க மிமிக்ரே இனங்களைக் கொண்டுள்ளது. இவை தென் ஆசியா தொடங்கி தென்கிழக்காசியா, அவுத்திரேலியா வரை காணப்படுகின்றது. தற்போது, இக்குழுவில் குறிப்பிடத்தக்க வகை பொதுவாக இல்லை. சில மூலங்கள் பிலிடே குடும்பத்தை, அது சில வேறுபட்ட குடும்பங்களைக் கொண்டிருப்பதாக கருதப்படுவதால் பெரிய குழுமமாகக் கருதுகின்றன.
# இலைப்பூச்சி

## வெளி இணைப்பு

- Phasmid Study Group: Phylliidae
# மலை மலசர்

**மலை மலசர்** (malai malasar) என்பவர்கள் தமிழ்நாடு மாநிலத்தில் கோயம்பத்தூர் மாவட்டத்தின் பொள்ளாச்சியிலிருந்து ஆழியாறு அணையருகே அமைந்துள்ள ’சின்னார்பதி’ பழங்குடியினக் குடியிருப்பில் வாழும் ஒரு பழங்குடியினர் ஆவர். இங்கு இவர்களது முப்பது குடும்பங்கள் வசிக்கின்றன.
இவர்களின் குடியிருப்பைச்சுற்றி பூசாச்சி பகுதி, குரங்கு அருவி, மற்றும் ஆழியாறு அணை போன்றவை அமைந்துள்ளன.
# வேலையில்லா பட்டதாரி (திரைப்படம்)

**வேலையில்லா பட்டதாரி** (Velai Illa Pattathaari) என்பது 2014ஆம் ஆண்டு வெளிவந்த இந்தியத் தமிழ்த் திரைப்படமாகும். இதை எழுதி, இயக்கி படப்பிடிப்பு செய்தவர் வேல்ராஜ் ஆவார். இது இவர் இயக்கும் முதல் படமாகும். இப்படத்தின் நாயகனான தனுஷ் இதன் தயாரிப்பாளரும் ஆவார். நாயகியாக அமலா பால் நடித்துள்ளார். சமுத்திரக்கனி மற்றும் சரண்யா பொன்வண்ணன் இப்படத்தில் துணைக்கதை மாந்தராக நடித்துள்ளனர். இது தனுஷின் 25ஆம் படமாகும். இதன் இசையமைப்பாளர் அனிருத் ரவிச்சந்திரன் ஆவார். இப்படத்தின் இசை வெளியீடு பிப்ரவரி 14, 2014 அன்று நடந்தது. இந்தத் திரைப்படத்தின் வணிக ரீதியிலான வெற்றியினைத் தொடர்ந்து வேலையில்லா பட்டதாரி 2 ஆகஸ்ட் 11, 2017 இல் வெளியானது. இதனை சௌந்தர்யா ரஜினிகாந்த் இயக்கியிருந்தார்.
# வேலையில்லா பட்டதாரி (திரைப்படம்)

## நடிப்பு

- தனுஷ்-ரகுவரன்
- அமலா பால் - சாலினி
# யங்கின் மட்டு

**யங்கின் மட்டு** (*Young's modulus*), **இழுவைத் தகைப்பு** அல்லது **மீள்தன்மை மட்டு**, என்பது மீள்தன்மையுடைய பொருட்களின் கெட்டித் தன்மையை அளக்கப் பயன்படும் ஒரு கணியமாகும். இது ஒரு அச்சின் வழியேயான தகைப்புக்கும் அவ்வச்சின் வழியேயான விகாரத்துக்கும் இடையிலான விகிதமாக வரையறுக்கப்பட்டுள்ளது. இவ்வரையறை ஊக்கின் விதிக்கமைவான வீச்சில் மாத்திரமே வலிதாகும். திண்மப் பொறியியலில், தகைப்பு - விகார வளையியின் யாதேனுமொரு புள்ளியிலுள்ள படித்திறன், தான்சன் மட்டு எனப்படும். தகைப்பு - விகார வளையியின் விகிதசம எல்லையினுள் உள்ள தான்சன் மட்டு, யங்கின் மட்டு எனப்படும்.  
19ம் நூற்றாண்டில் வாழ்ந்த பிரித்தானிய விஞ்ஞானியான தோமசு யங்கின் நினைவாக இது பெயரிடப்பட்டது. எவ்வாறாயினும், இவ் எண்ணக்கரு 1727லேயே லியனாட் ஒயிலர் என்பவரால் விருத்தி செய்யப்பட்டது. மேலும் இது தொடர்பான ஆரம்பப் பரிசோதனைகள் இத்தாலிய விஞ்ஞானியான ஜோர்தானோ ரிக்கார்டியினால் 1782ல் மேற்கொள்ளப்பட்டன.
# யங்கின் மட்டு

## அலகுகள்

யங்கின் மட்டு தகைவுக்கும் (அழுத்தத்தின் அலகுகள்) திரிபுக்கும் (அலகுகள் அற்றது) உள்ள விகிதம் ஆகும். இதனால் யங்கின் குணகம் அழுத்தத்தின் அலகுகளைக் கொண்டுள்ளது. பன்னாட்டு அலகுகளில் இது பாசுக்கல் (Pa அல்லது நி/மீ<sup>2</sup> அல்லது மீ<sup>&minus;1</sup>·கிகி.செக்<sup>&minus;2</sup>).
# யங்கின் மட்டு

## கணித்தல்

ஒரு பொருளின் குறித்த அச்சு வழியேயான தகைப்பை (stress), விகாரத்தால் பிரிப்பதன் மூலம் யங்கின் மட்டைக் கணிக்கலாம். தகைப்பு என்பது குறித்த குறுக்கு வெட்டுப் பரப்பில் தொழிற்படும் இழுவை விசையினால் தரப்படும். விகாரம் என்பது அவ் இழு விசைக்கு உட்படும் போது பொருளின் அச்சு வழியேயான நீளத்தில் ஏற்படும் நீட்சிக்கும், ஆரம்ப நீளத்துக்குமான விகிதத்தால் தரப்படும்.  
:<> </>
இதில்,
:<var>E</var> - யங்கின் மட்டு
:<var>F</var> -இழுவையின் கீழுள்ள பொருளில் தொழிற்படும் விசை;
:<var>A<sub>0</sub></var> -விசை தொழிற்படும் குறுக்கு வெட்டுப் பரப்பு;
:<var>ΔL</var> -பொருளின் நீளத்தில் ஏற்படும் மாற்றம்;
:<var>L<sub>0</sub></var>- பொருளின் ஆரம்ப நீளம்.
# நர்மதா பதிப்பகம்

**நர்மதா பதிப்பகம்**, சென்னையில் இருந்து செயல்படும் ஒரு நூல் பதிப்பு நிறுவனம் ஆகும். இப்பதிப்பகம்1976 முதல் ஐம்பதுக்கும் மேற்பட்ட துறைகளில் நான்காயிரம் தமிழ் நூல்களையும் ஆறு ஆங்கில நூல்களையும் பதிப்பித்துள்ளது. நர்மதா பதிப்பகத்தின் கிளை நிறுவனமான ‘நியு புக்லேண்ட்ஸ்’ 300க்கும் அதிகமான தமிழ்ப் பதிப்பாளர்களின் நூல்களைத் தியாகராய நகரின் மையப் பகுதியில் விற்பனைக் காட்சிக்கூடத்தில் இடம்பெறச் செய்துள்ளது.
# ரூஸி கீ ஸான் ஷோடம்

**ரூஸி கீ ஸான் ஷோடம்** (பாரசீக மொழி: روزی که زن شدم (Roozi ke zan shodam), ஆங்கிலம்: The Day I Became a Woman) ஓர் ஈரானியத் திரைப்படம் ஆகும். இத்திரைப்படத்தை *மார்ஸியா மெஷ்கினி* (Marzieh Meshkini) இயக்கியுள்ளார். இத்திரைப்படம் மூன்று கதைகளை உள்ளடக்கியது. ஒவ்வொன்றும் ஈரானில் பெண்களின் வாழ்க்கை நிலையைச் சித்தரிக்கிறது. இத்திரைப்படம் 2000 ஆம் ஆண்டு *வெனிஸ் திரைப்பட விழாவில்* திரையிடப்பட்டது.